Fetty Dzul

Fatimah Abdul Rahim atau lebih dikenali sebagai Fetty Dzul (15 Februari 1958 – 18 November 2021) merupakan seorang pelakon wanita Malaysia. Sepanjang kerjaya lakonannya selama 4 dekad, beliau dikenali kerana sering tampil dengan watak jahat dalam drama dan filem. Beliau juga sering menghiasi akhbar dan majalah pada era 1970-an dan 1980-an.

 Kerjaya 
Fetty memulakan kerjaya awalnya sebagai kakitangan kerajaan. Kerjaya lakonannya bermula pada 1977, apabila beliau sepatutnya membintangi filem Waja Perkasa arahan Hussein Abu Hassan, namun ia tidak diterbitkan. Kekecewaannya terubatapabila beliau membintangi filem Dendam Dari Pusara dan Korban Hari Raya arahan Ahmad Mahmud. Beliau ialah antara pelakon terawal terbabit dengan siri drama kepolisan terbitan Yusof Haslam (kini Datuk) iaitu Remang-Remang Kota Raya, Harimau Rimba dan Debu-Debu Kota pada 1980-an.

Beliau kemudiannya meninggalkan Malaysia selama empat tahun pada awal 1990-an kerana mengikut suaminya (Allahyarham) bertugas di Amerika Syarikat. Apabila pulang ke tanah air, Fetty menyaksikan kekosongan yang ditinggalkannya sudah diisi pelakon generasi baru ketika itu seperti Normah Damanhuri, Dian P. Ramlee dan ramai lagi. Beliau sejak itu terus bergiat aktif dalam bidang lakonan menerusi filem dan drama sehingga kematiannya.

 Kehidupan peribadi 
Beliau dikurniakan dua anak, Izyani dan Izeti.

 Kematian 
Fetty meninggal dunia di Hospital Selayang pada jam 7.30 pagi, 18 November 2021 akibat COVID-19 di usia 63 tahun. Keadaan kesihatan beliau juga merosot apabila buah pinggang dan paru-parunya gagal berfungsi.

 Filemografi 

 Filem 
 Tahun Tajuk Watak  Catatan 1977 Waja Perkasa Filem pertama  1983 Dendam Dari Pusara 1984 Korban Hari Raya 1991 Boss Hamimah  1993 Perempuan, Isteri & .....? Sabariah 1995 Cinta Kita Maimunah Filem terakhir 

 Drama 
 Tahun Tajuk Watak  Saluran TV Catatan 1985–1986 Remang-Remang Kota Raya TV1 Drama pertama  1987 Harimau Rimba 2009 Kamelia Katrina Nek Mun Astro Prima Sumpah Bunian Normah TV3 2011 Gerak Khas (Musim 11)  TV2 Episod: "Cinta Berdarah" 2012 Dendam Pencinta Puan Kasimah TV9 Takdir Qismah Mak Wan TV3 2016 Demi Cinta Ain Ramlah 2017 Encik Suami Mat Salih Celup Opah Muzium Misteri Ibu Shah Drama terakhir 

 Telefilem 
 Tahun Tajuk Watak  Saluran TV  Catatan2003 Hantu Bungkus vs Pontianak MuslihahVCD  Telefilem pertama  Pontianak - Bidan Gayah Bidan Gayah

 Rujukan 

 Pautan luar 


Kategori:Kelahiran 1958
Kategori:Kematian 2021
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Kematian akibat pandemik COVID-19 di Malaysia